**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2022. április 28-i nyilvános ülésére**

**TÁRGY:**

**Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

**ELŐADÓ:**

Horváth László

polgármester

**Tisztelt Képviselő-testület!**

A lejárt határidejű képviselő-testületi határozatok végrehajtásáról az alábbiakban számolok be:

**Balatonberény Község Önkormányzata Képviselő-testületének 65/2022.(IV.14.) határozata a napirend elfogadásáról**

Balatonberény Község Önkormányzati Képviselő-testülete a 2022. április14-i nyilvános ülésének napirendjét az alábbiak szerint állapítja meg:

1. **Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

*Előadó: Horváth László polgármester*

1. **A helyi identitástudat erősítésének és a helyi közösségszervezésnek a megvitatása**

*Előadó: Varga Paméla közösségszervező*

1. **Az önkormányzat 2021. évi költségvetésének módosítása**

*Előadó: Horváth László polgármester*

1. **PTKI Bizottság beszámolója a civil szervezetek 2021. évi támogatásairól, a támogatások elszámolásának ellenőrzéséről**

*Előadó: dr. Várszegi József PTKI Bizottság elnöke*

1. **Az önkormányzat 2022. évi közbeszerzési terv jóváhagyása**

*Előadó:Mestyán Valéria címzetes főjegyző*

1. **Újszülöttek Ligete**

*Előadó: Horváth László polgármester*

1. **Kutyafuttató kialakítása**

Előkészítő: Härtel Sebastian képviselő*Előadó: Horváth László polgármester*

1. **PTKI Bizottság beszámolója a 2021. évi munkájáról**

*Előadó: dr. Várszegi József PTKI Bizottság elnöke*

1. **SZEKO Bizottság beszámolója a 2021. évi munkájáról**

*Előadó: Gazda János a SZEKO Bizottság elnöke*

1. **Keszthelyi Hivatásos Tűzoltóparancsnokság 2021. évi beszámolója**Előadó: Horváth László polgármester
2. **Az óvodai játszóudvar fejlesztésének kivitelezési munkáiról**

Előadó: Horváth László polgármester

1. **Egyebek**

Határidő: 2022. április14.  
Felelős: Horváth László polgármester

**Intézkedést nem igényelt.**

Balatonberény Község Önkormányzati Képviselő-testületének 68/2022.(IV.14.) határozata a lejárt határidejű határozatok végrehajtásáról szóló beszámoló elfogadásáról

1. Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja (6 igen, 0 nem, 1 tartózkodás)

Határidő: 2022. április 14.

Felelős: Horváth László polgármester

1. Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja (7 igen, 0 nem, 0 tartózkodás)

Határidő: 2022. április 14.

Felelős: Horváth László polgármester

**Intézkedést nem igényelt.**

**Balatonberény Község Önkormányzati Képviselő-testületének 72/2022.(IV.14.) határozata a civil szervezetek 2021. évről adott pénzügyi és szakmai beszámolóinak elfogadásáról**

Balatonberény Község Önkormányzat Képviselő-testülete a PTKI Bizottság javaslata alapján a civil szervezetek 2021. évről adott pénzügyi és szakmai beszámolóit elfogadja.

Határidő: civil szervezetek értesítésére 8 nap

Felelős: Horváth László polgármester

**A civil szervezeteket a döntésről értesítettük.**

**Balatonberény Község Önkormányzati Képviselő-testületének 73/2022.(IV.14.) határozata a 2022. évi közbeszerzési terv jóváhagyásáról**

Balatonberény Község Önkormányzat Képviselő-testülete Balatonberény Község Önkormányzat 2022. évi közbeszerzési tervét a következők szerint állapítja meg:

|  |  |  |  |  |
| --- | --- | --- | --- | --- |
| **A közbeszerzés tárgya** | **Irányadó eljárásrend** | **Tervezett eljárás fajtája** | **Eljárás megindításának tervezett időpontja** | **Szerződés teljesítésének várható időpontja** |
| Balatonberény Múltház felújítása | nemzeti | A 2015. évi CXLIII. törvény (Kbt.) 112. § (1) bekezdés b) pont szerinti közbeszerzési eljárás | 2022.II.n.év | 2023.I.n.év. |

A fentiekben elfogadott közbeszerzési terv nyilvános. A tervet, az elfogadását követően – figyelemmel arra, hogy az nyilvános dokumentumnak minősül - az Önkormányzat hivatalos honlapján közzéteendő. Az Önkormányzat köteles továbbá a közbeszerzési tervet a Közbeszerzési Hatóság által működtetett Közbeszerzési Adatbázisban közzétenni.

A közbeszerzési tervtől eltérő közbeszerzés is lefolytatható, azonban a módosítási igény felmerülésekor a tervet módosítani kell, megadva a módosítás indokát is.

Jelen közbeszerzési tervet legalább 2027. december 31-ig meg kell őrizni, illetve a település honlapján a következő évi közbeszerzési terv jóváhagyásáig közzétenni.

**Határidő:** értelem szerint.

**Felelős:** Horváth László polgármester

**A 2022. évi közbeszerzési tervet a Közbeszerzési Hatóságnak megküldtük, valamint a község honlapján közzétételre került.**

**Balatonberény Község Önkormányzati Képviselő-testületének 76/2022.(IV.14.) határozata kutyafuttató kialakításáról**

Balatonberény Község Önkormányzat Képviselő-testülete a kutyafuttató kialakítására vonatkozó előterjesztést megismerte és úgy döntött, hogy jelenleg a településen kutyafuttatót nem kíván létesíteni.

Határidő: azonnal

Felelős: Horváth László polgármester

**Intézkedést nem igényelt.**

**Balatonberény Község Önkormányzati Képviselő-testületének 77/2022.(IV.14.) határozata a PTKI Bizottság 2021. évi munkájáról szóló beszámoló elfogadásáról**

Balatonberény Község Önkormányzat Képviselő-testülete a Pénzügyi, Településfejlesztési, Környezetvédelmi és Idegenforgalmi Bizottság 2021. évi munkájáról szóló beszámolót elfogadja.

Határidő: 2022. április 14.

Felelős: dr. Várszegi József elnök

**A bizottság elnöke a döntésről értesült, további intézkedést nem igényelt.**

**Balatonberény Község Önkormányzati Képviselő-testületének 78/2022.(IV.14.) határozata a SZEKO Bizottság 2021. évi munkájáról szóló beszámoló elfogadásáról**

Balatonberény Község Önkormányzati Képviselő-testülete a Szociális, Egészségügyi, Kulturális és Oktatási Bizottság 2021. évi tevékenységéről adott beszámolót elfogadja.

Határidő: 2022. április 14.

Felelős: Gazda János elnök

**A bizottság elnöke a döntésről értesült, további intézkedést nem igényelt.**

**Balatonberény Község Önkormányzati Képviselő-testületének 79/2022.(IV.14.) határozata a Keszthelyi Hivatásos Tűzoltóparancsnokság 2021. évi munkájáról szóló beszámoló elfogadásáról**

Balatonberény Község Önkormányzat Képviselő-testülete a Keszthelyi Hivatásos Tűzoltóparancsnokság 2021. évi tűzvédelmi tevékenységéről szóló beszámolót elfogadja.

Határidő: értesítésre 8 nap

Felelős: Horváth László polgármester

**Keszthelyi Hivatásos Tűzoltóparancsnokságot a döntésről értesítettük.**

**Balatonberény Község Önkormányzati Képviselő-testületének 80/2022.(IV.14.) határozata az óvodai játszóudvar fejlesztésére kivitelező kiválasztásáról**

Balatonberény Község Önkormányzat Képviselő-testülete az MFP-OJKJF/2021 kódjelű „Óvodai játszó udvar és közterületi játszótér fejlesztése” elnevezésű pályázati konstrukcióban pályázati támogatással megvalósuló 3282917693 azonosító számú óvodai játszóudvar fejlesztése kivitelezési munkák elvégzésére indított, a Kbt. hatálya alá nem tartozó meghívásos versenyeztetési eljárásban megállapítja, hogy:

* A beszerzési eljárás eredményes volt, az ajánlatok érvényesek.
* A gazdasági szereplő alkalmasak, ajánlatuk szabályos és bírálatra alkalmas volt.
* Az eljárás nyertesként kihirdeti az érvényes ajánlatot tevő és a teljesítésre alkalmasnak ítélt: BIOHÁRS Fa és Fém Kereskedelmi Korlátolt Felelősségű Társaságot (7200 Dombóvár, Vak Bottyán utca 20.), bruttó 4.892.998.-Ft legkedvezőbb vállalási díjjal és 2022. augusztus 15-i teljesítési határidő megállapításával.

A képviselő-testület a pályázattal elnyert támogatási összegen felül szükséges önerő összegét ütéscsillapítás kialakítására, amelynek előirányzati költsége 700.000 Ft, a 2022. évi költségvetési tartaléka terhére biztosítja. A képviselő-testület felhatalmazza a polgármestert a vállalkozási szerződés megkötésére.

Határidő: 2022. április 25.

Felelős: Horváth László polgármester

**A pályázók a döntésről értesültek, a nyertes kivitelezővel a szerződés megkötése folyamatban van.**

**Balatonberény Község Önkormányzati Képviselő-testületének 81/2022.(IV.14.) határozata a közösségi együttélés alapvető szabályairól szóló önkormányzati rendelet módosító indítványáról**

Balatonberény Község Önkormányzat Képviselő-testülete Gazda János képviselőnek a közösségi együttélés alapvető szabályairól szóló önkormányzati rendelet 14.§ (1) bekezdése kiegészítésére vonatkozó „aki az 1239/13 hrsz-ú közterület Ibolya utca nyugati oldala és a Liliom utca keleti oldalával határolt Csicsergő sétány úttól északra eső partszakaszra, zöld területre június 1. és augusztus 31. közötti időszakban bármilyen állatot- őr kutyás biztonsági szolgálat és vakvezető kutya kivételével- bevisz” módosító indítványát nem támogatja.

Határidő: azonnal

Felelős: Horváth László polgármester

**Gazda János képviselő a döntésről értesült, további intézkedést nem igényelt.**

**BESZÁMOLÓ A KÉT ÜLÉS KÖZÖTTI FONTOSABB ESEMÉNYEKRŐL**

Tisztelt Képviselő-testület!

A Balatonberény-Vörs kerékpárút műszaki átadása április 19-én megtörtént, önkormányzatunk nevében írásbeli nyilatkozatot tettünk, melyben kifejeztük aggályunkat a kerékpárút mellett lévő burkolatlan vízelvezető árkok és szivárgók működésével kapcsolatosan. Nagyobb esőzés esetén véleményünk szerint a jelenlegi műszaki megoldás nem elégséges a keletkezett nagyobb mennyiségű csapadékvíz elvezetéséhez. Egyéb műszaki megoldások (szegélykövek festése, közvilágítás, fekvőrendőr stb.) az átadás után saját beruházásból végrehajthatóak.

Állampolgári kezdeményezés érkezett önkormányzatunkhoz a Balatonberény 2663 hrsz.-ú út (Horhosi mély út) „Bokros dűlő út”-ként történő elnevezése iránt, összekapcsolva annak balatonkeresztúri szakaszával együtt. Címzetes főjegyző asszony tájékoztatta a kérelmezőt, hogy a választási eljárásról szóló törvény rendelkezése alapján Balatonberényben- tekintettel a kitűzött időközi helyi választásra- ún. tiltott időszak van, a választás kitűzésétől annak lebonyolításáig közterület elnevezésére, annak megváltoztatására nincs jogi lehetőség. A kérelemről a két önkormányzat képviselő-testülete lesz jogosult dönteni a késő nyár-őszi ülésszakban.

2022. április 6.-án 26 aláírást tartalmazó aláírásgyűjtő ív érkezett a balatonberényi szőlőhegyen panzió, fizető szálláshelyek létesítése elleni tiltakozásul. Mellékelem címzetes főjegyző asszony válaszát a kezdeményezésre.

**Határozati javaslat**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2022. április 28.

Felelős: Horváth László polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő: 2022. április 28.

Felelős: Horváth László polgármester

Balatonberény, 2022. április 21.

Horváth László

polgármester